پاراگوئه

پاراگوئه اتا کشور هسته که جنوبی آمریکای ِدله دَره. ونه نیشتنگا نوم آسونسیون هسته و کشور دله جمعیت حدود ۶.۵ میلیون نفره. ایسپانیولی و گوارانی زوون رسمی زوون‌ها هستنه و پیل ِیکا گوارانی هسته. حدود ۹۲٪ بتونّه که ایسپانیولی و ۹۸٪ بتونّه گوارانی جه گپ بَزنِن. پاراگوئه همه وَری خاشکی سامون دانّه و اوقیانوس جه وصل نی‌یه. این کشور ِگتی (=مساحت) ۴۰۶۷۵۲ کیلومتر مربع هسته. پاراگوئه آرژانتین، برزیل، بولیوی جه هم‌سامون هسته. این کشور ِوسط جه اتا روخنه رَد وانه که ونه نوم هم پاراگوئه ِروخنه هسته. تاریخ قرن شونزهم که استعمارکرون بمونه این منطقه دله گوارانیون پاراگوئه دله دَیینه. این قرن جه پاراگوئه ره ایسپانیا بَییته. سال ۱۸۱۱ میلادی (= مازرونی تقویم ِ۱۳۲۳ سال) پاراگوئه دله استقلال ِمسئله پیش بِموئه و اون گادِر جه ات‌سری دیکتاتور کشور ِحکومت ره بَییتنه. پاراگوئه جنگ (۱۸۶۴-۱۸۷۰) دله ۶۰٪ تا ۷۰٪ جمعیت بمردنه و باعث بیّه کشور خله ضعیف بَواشه. قرن بیستم دله آلفردو استروسنر حکومت کارده که ونه حکومت خله طولانی بیّه. وه سال 1988 کنار بَزه بیّه و آزاد انتخابات سال ۱۹۹۳ برگزار بیّه. سیاست این کشور دله جمهوری هسته و سه قوه هِدی جه سیوا هستنه و دولِت ره رییس‌جمهور سازِنه. منابع ویکی‌پدیای کارزنون، «Paraguay»، انگلیسی ویکی‌پدیا، آزاد دانشنومه، دله. (هارشی‌یه بَیی ۱۴ مه ۲۰۱۴).